WPH แจงน้ำท่วมจ.ตรังไม่กระทบการดำเนินงาน ยันเปิดให้บริการตามปกติ
WPH แจงน้ำท่วมจ.ตรังไม่กระทบการดำเนินงาน เหตุไม่ได้อยู่ในพื้นที่ภัยพิบัติดังกล่าว ยันเปิดให้บริการตามปกติ
6 ธ.ค. 2560

บริษัท โรงพยาบาลวัฒนแพทย์ ตรัง จำกัด (มหาชน) หรือ WPH ระบุว่า สืบเนื่องจากสถานการณ์น้ำท่วมในจังหวัดตรัง ซึ่งได้ก่อให้เกิดความเสียหายแก่ผู้ที่อยู่อาศัยในพื้นที่ดังกล่าวนั้น ทางบริษัทไม่ได้อยู่ในพื้นที่ภัยพิบัติดังกล่าว และยังสามารถให้บริการได้ตามปกติ
อย่างไรก็ตาม บริษัทขอแสดงความเสียใจต่อผู้ที่ได้รับผลกระทบจากสถานการณ์น้ำท่วมในครั้งนี้ บริษัทจึงได้ดำเนินการร่วมกับภาครัฐในการให้ความช่วยเหลือผู้ประสบภัยในจังหวัดตรังเพื่อพัฒนาชุมชนให้ฟื้นฟูได้เร็วที่สุด และช่วยเหลือลูกค้าและพนักงานของบริษัท ที่ประสบภัยพิบัติในครั้งนี้อย่างดีที่สุด